آلکسیس چیپراس قوزیی ماکئدونیایا سفر ائدن ایلک یونانیستان باش ناظیری اولدو.
آلکسیس چیپراس سفر پروقرامی چرچیوه‌سینده ماکئدونیا باش ناظیری زوران زائف ایله گؤروشدو.
ایسکوپیه شهرینده حکومت بیناسی قارشی‌سیندا چیپراس اوچون رسمی قارشیلاما مراسیم تشکیل ائدیلدی.
چیپراس و زائف گؤروشدن سونرا اورتاق مطبوعات کنفرانسی تشکیل ائتدی‌لر.
یونانیستان باش ناظیری چیپراس گؤروشده ایکی اؤلکه آراسیندا قوزیی ماکئدونیانین آوروپا بیرلیگینه عضولوک پروسه‌‌نین اینکیشاف ائتدیریلمه‌سینه دایر راضیلاشمانین ایمضالاندیغینی بیلدیردی.
بو اؤلکه‌نی زیارت ائدن ایلک یونانیستان باش ناظیری اولدوغونو خاطیرلا‌دان چیپراس: "چوخ واخت ایتیردیک، 30 ایل ایتیردیک. بونو آرا آچیلمالارینی آشمامیز لازیمدیر، دئدی.
چیپراس بالکان اؤلکه‌لری اوچون فرق‌لی بیر حکایه یازماغا چالیشدیق‌لارینی سؤیله‌دی.
"یئنی بیر امکداشلیغین، قارشی‌لیق‌لی راضیلاشمانین و بیرگه اینکیشافین حکایه‌سینی یازماغا چالیشیریق. بو سعی و جهدلرین اوغورونون یالنیز یونانیستان و قوزیی ماکئدونیانین موفقیتی دئییل، بوتون بالکان اؤلکه‌لری و آوروپانین موفقیتی اولاجاغینا گوج‌لو بیر شکیلده امینم" دئیه دانیشدی.
چیپراس یونانیستان و شیما‌لی ماکئدونیا آراسیندا فعالیت پلانی‌نین ایکی اؤلکه آراسینداکی امکداشلیغین بوتون ساحه‌لرینی احاته ائتدیگینی سؤیله‌دی.
ایکی اؤلکه حکومت‌لری آراسینداکی سرحدده " Prómachoi-Majden " یئنی نظارت-بوراخیلیش منطقه‌سی‌نین آچیلماسی اوچون راضیلاشما ایمضالاندیغینی خاطیرلا‌دان چیپراس بو سایه‌ده ایکی خالق آراسینداکی علاقه‌لرین، توریزم و تیجارت ساحه‌لرین‌دکی امکداشلیغین گوجله‌نه‌جگینی وورغولادی.
عینی زاماندا، چیپراس گؤروش اسناسیندا ایقتیصادیات، تیجارت، آلت یاپی، ساغلیق، تحصیل، مودافعه، انرژی و سیبر تهلوکه‌سیزلیگی کیمی اهمیت‌لی ساحه‌لرده امکداشلیغین اینکیشاف ائتدیریلمه‌سی موضوع لارینی دا موذاکیره ائتدیک‌لری باره‌ده معلومات وئردی.
ایکی اؤلکه‌نین مودافعه ناظیرلیک‌لری‌نین مودافعه ساحه‌سینده امکداش‌لیق موقاویله‌سی ایمضالادیق‌لارینی ایفاده ائدن چیپراس بو آددیمین یونانیستانین قوزیی ماکئدونیانین مودافعه ایمکان‌لاری و قابیلیت‌لرینی یارادیلماسی، باجاریق و معلومات‌لارین موبادیله‌سی و ناتو چرچیوه‌سیندکی مشترک ایشلرین گوجلندیریلمه‌سی ایستیقامتیندکی ایراده‌سی‌نین بیر دلیلی اولدوغونو وورغولادی.
قوزیی ماکئدونیا باش ناظیری زوران زائف زوران زائو ایسه اؤلکه‌سی‌نین ایلک دفعه یونانیستان باش ناظیرینی قبول ائتدیگینی خاطیرلادا‌راق، تاریخی اولا‌راق خاراکتئریزه ائتدیگی پرئسپا موقاویله‌سی‌نین ایمضالاندیغی 17 آوریل 2018-جی ایلدن بو یانا بیر نئچه دفعه تاریخ یازدیق‌لارینی سؤیله‌دی.
باش ناظیر زائف: "یونانیستان ایستراتژی هدفیمیز اولان قوزیی ماکئدونیانین ناتو-دا ایشتیراک پروتوکولونو ایمضالایان ایلک اؤلکه اولدو. بو گون‌لر منیم و بیزیم دوستوموز آلکسیس آوروپا بیرلیگینی اؤلکه‌میزین عضولوک موذاکیره‌لری‌نین باشلادیلماسینا دعوت ائتدی" دئیه دانیشدی.
زائو پرئسپا موقاویله‌سی‌نین حیاتا کئچیریلمه‌سی ایله ایکی اؤلکه آراسینداکی دوستلوغون قورولدوغونو ایفاده ائتدی.
چیپراس ایسکوپیه-ده قوزیی ماکئدونیا پارلامئنتی‌نین صدری طالات جعفری ایله ده گؤروشدو.
چیپراس و زائف قوزیی ماکئدونیا-یونانیستان بیزنئس فوروموندا ایشتیراک ائده‌جک، بورادا ایکی اؤلکه‌نین ایش آدام لاری ایله گؤروشه‌جک.
